[{"text_idx": "#000000", "text": "Mae gan Storiel amrywiaeth o ddoliau yn y casgliad, o ddoliau Fictorianaidd i Sindy o\u2019r 1960au, ond y rhai pwysicaf yw\u2019r doliau gwisg Gymreig. Gwnaethpwyd doliau wedi eu gwisgo mewn gwisg Gymreig yn ystod y 19eg ganrif yn bennaf fel cofroddion. Roedd hefyd yn draddodiad i roi\u2019r doliau yma yn rhodd i blant ac ymwelwyr enwog. Cyflwynwyd dol mewn gwisg Gymreig i\u2019r Dywysoges Fictoria yn ystod ei hymweliad a\u0302 Llangollen yn 1832."}, {"text_idx": "#000001", "text": "Mae doliau yn gyfarwydd fel y teganau mwyaf cyffredin a phoblogaidd. Yn ystod y canrifoedd, mae plant wedi chwarae hefo doliau a\u2019u defnyddio fel ffordd o ddianc i fyd dychmygol. Mae\u2019r doliau cyntaf yn dyddio\u2019n o\u0302l i\u2019r Eifftiaid, a fe\u2019i defnyddiwyd fel teganau yn yr hen Roeg a Rhufain. O\u2019r Canol Oesoedd, dechreuwyd eu cynhyrchu yn Ewrop a bu i\u2019w poblogrwydd gynyddu."}, {"text_idx": "#000002", "text": "Yng Nghymru gwerthwyd doliau mewn ffeiriau teithiol a marchnadoedd, ac yn ddiweddarach siopau teganau. Gellid prynu doliau heb ddillad gan wni\u0308o dillad pwrpasol arnynt. Roedd yn gyffredin i ddoliau gael eu gwneud a\u0302 llaw gan grefftwyr neu rieni allan o bren neu ddefnydd. Ar o\u0302l yr Ail Ryfel Byd daeth doliau\u2019n fwy hygyrch."}, {"text_idx": "#000003", "text": "Yn ogystal a\u0302 chael eu defnyddio fel teganau, defnyddiwyd doliau mewn defodau crefyddol a dewiniaeth. Defnyddiwyd delw cwyr ar ddarn o lechen o Ffynnon Eilian, Ynys Mo\u0302n ar gyfer melltithio ac mae\u2019n cael ei arddangos yn Oriel 4. Mae doliau hefyd yn boblogaidd i\u2019w casglu."}]